ты̀ у̀бо возлю́бленне, а́ще не єди́ными словесы̂ рачи́тельствуеши ѡ бг҃отво́рномъ безмо́лвіи, є́же вино́вно быва́етъ, я́кѡ ѿсе́лѣ вну́трь себѐ свѣ́тлѣ пріе́млютъ явлє́нія ца́рствія небе́снагѡ и бо́жія, и́стиннѣ сіѐ проходя́щіи, въ бу́дущемъ же ѡбъ̑е́млютъ соверше́ннѣе по всему̀: но рачи́тельствуй и́стиною и ве́щію: прилѣжѝ съ правосла́вною вѣ́рою испо́лненъ бы́ти и благи́хъ дѣ́лъ: та́же со всѣ́ми ми́ренъ бу́ди, єли́кѡ ѿ твоея̀ страны̀ мо́щно, немяте́женъ, непеча́ленъ, си́рѣчь, но всему̀ безпопечи́теленъ, молчали́въ, безмо́лвенъ, во все́мъ благода́ренъ и познава́теленъ своея̀ не́мощи, и ѻ́ко соверше́ннѣ блюдѝ бо́дренно и тре́звенно проти́въ приключа́ющихся тебѣ̀ на вся́къ де́нь разли́чныхъ и многови́дныхъ искуше́ній, боря́ся терпѣ́ніемъ проти́ву вся́кагѡ треволне́нія и ско́рби, ка́кѡ-либо находя́щей на тя̀